open-index/open-wikipedia-markdown huggingface dataset:
89 (αριθμός)

Το **89** (ογδόντα εννέα) είναι ο φυσικός αριθμός που βρίσκεται μετά από το 88 και πριν από το 90. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 89 συμβολίζεται ως **LXXXIX** στο ρωμαϊκό σύστημα αρίθμησης και ως **ΠΘ´** στο ελληνικό σύστημα αρίθμησης.

## Στα μαθηματικά
* Το 89 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 97.
* Το 89 είναι αριθμός Φιμπονάτσι. Ο επόμενος αριθμός Φιμπονάτσι είναι το 144.

## Το 89 στη Χημεία
* Ο ατομικός αριθμός 89 αντιστοιχεί στο στοιχείο ακτίνιο.

## Το 89 στην Αστρονομία
* Ο Μεσιέ 89 είναι ένας ελλειπτικός γαλαξίας σε απόσταση περίπου 50 εκατομμυρίων ετών φωτός στον αστερισμό Παρθένου.

## Αναφορές και παρατηρήσεις


## Εξωτερικοί σύνδεσμοι

89
89
89
Κυματική αντίσταση

**Κυματική αντίσταση** μιας γραμμής είναι ο συντελεστής αναλογίας του παλμού ηλεκτρικής τάσης ως προς τον παλμό ηλεκτρικού ρεύματος. Όταν μεταδίδεται ένα ηλεκτρικό σήμα σε μια γραμμή αυτό μεταδίδεται με δύο ταυτόχρονους παλμούς, έναν παλμό τάσης (με τάση αναφοράς τη γείωση) και έναν παλμό ρεύματος. Οι παλμοί μεταδίδονται ταυτόχρονα και η μεταξύ τους αναλογία είναι σταθερή, εξαρτάται από τη γραμμή και είναι χαρακτηριστικό της. Αυτή η σταθερά αναλογία έχει μονάδες ηλεκτρικής αντίστασης, δηλαδή Ωμ.

Η κυματική αντίσταση έχει νόημα όταν υπάρχει όδευση ηλεκτρικών κυμάτων. Η όδευση συνεπάγεται χρονικές διαφορές, όπως και κυματικά φαινόμενα. Οι συνήθεις νόμοι των ηλεκτρικών κυκλωμάτων, όπως οι νόμοι του Κίρχοφ, ισχύουν για συγκεντρωμένα κυκλώματα, δηλαδή θεωρείται ότι η μετάδοση της τάσης και του ρεύματος από το ένα σημείο του κυκλώματος στο άλλο συμβαίνει ακαριαία. Έτσι, αυτοί οι νόμοι δεν ισχύουν για τις κυματικές αντιστάσεις.

## Επίλυση κυκλώματος με κυματικές αντιστάσεις

Η επίλυση γίνεται σε ένα κόμβο της, όπου το κύκλωμα τοπικά θεωρείται συγκεντρωμένο. Αρχικά, πρέπει να είναι γνωστό ποιοι ηλεκτρικοί παλμοί προσπίπτουν στον κόμβο. Μετά, υπολογίζονται τα ανακλώμενα κύματα. Ύστερα επιλύεται με τις συνήθεις μεθόδους το κύκλωμα. Σε σημείο που συνδέεται γραμμή θεωρείται αντίσταση ίση με την κυματική αντίσταση με το άλλο της άκρο συνδεδεμένο στην τάση αναφοράς, ενώ θεωρείται ότι βρίσκεται υπό την υπολογισμένη τάση.

Κατηγορία:Ηλεκτρικά κυκλώματα
Κατηγορία:Φυσικά μεγέθη
Κατηγορία:Κυματική
Κατηγορία:Ηλεκτρονική μηχανική
Μπίλι Μπίνγκαμ

Ο **Μπίλι Μπίνγκαμ** (*Billy Bingham*, αγγλική προφορά: *Μπίνγκχαμ* και *Μπίνχαμ*, 5 Αυγούστου 1931 – 9 Ιουνίου 2022) ήταν Βορειοϊρλανδός διεθνής ποδοσφαιριστής, προπονητής ποδοσφαίρου και μετέπειτα "κυνηγός" ταλέντων (σκάουτερ) στο ποδόσφαιρο.

Απεβίωσε στις 9 Ιουνίου 2022, σε ηλικία 90 ετών.

## Καριέρα ως ποδοσφαιριστής
### Σε συλλογικό επίπεδο
Ξεκίνησε το ποδόσφαιρο στην ιρλανδική Γκλεντόραν, στην οποία αγωνίστηκε από το 1948 έως το 1950, όταν και αποφάσισε να συνεχίσει την καριέρα του στην Αγγλία. Αγωνίστηκε για οκτώ χρόνια στη Σάντερλαντ, για να ακολουθήσει το 1958 η μεταγραφή του στη Λούτον.

Το 1961 μετακινήθηκε στην Έβερτον όπου και παρέμεινε για δύο χρόνια. Το 1963 συμφώνησε με την Πορτ Βέιλ, στην οποία και κρέμασε τα ποδοσφαιρικά του παπούτσια το 1965, σε ηλικία 34 ετών. Είχε προηγηθεί την προηγούμενη περίοδο ένας σοβαρός τραυματισμός, που ουσιαστικά τον ώθησε στην απόφαση να εγκαταλείψει την ενεργό δράση.

### Στην εθνική ομάδα της Β. Ιρλανδίας
Από το 1951 έως το 1963, συμμετείχε σε 56 αγώνες με τη Βόρεια Ιρλανδία πετυχαίνοντας δέκα τέρματα. Υπήρξε μέλος της ομάδας που αγωνίστηκε στο Μουντιάλ 1958.

## Καριέρα ως προπονητής
Σημαντική ήταν η καριέρα του και από τη θέση του προπονητή. Βρέθηκε στον πάγκο αρκετών βρετανικών συλλόγων, μεταξύ των οποίων η Σάουθπορτ, η Λίνφιλντ, η Πλίμουθ, η Έβερτον και η Μάνσφιλντ. Το 1977 ανέλαβε την τεχνική ηγεσία του ΠΑΟΚ

Σε εθνικό επίπεδο υπήρξε προπονητής της Βόρειας Ιρλανδίας, σε δύο διαφορετικές χρονικές περιόδους, 1967-1971 και 1980-1993, οδηγώντας την στις τελικές φάσεις των Μουντιάλ 1982 και 1986. Το διάστημα 1971-1973 βρέθηκε στον πάγκο της Ελλάδας.

## Καριέρα ως τεχνικός διευθυντής και σκάουτερ
Στη συνέχεια υπήρξε τεχνικός διευθυντής της Μπλάκπουλ, θέση στην οποία παρέμεινε μέχρι το 2008 όταν και αποσύρθηκε, παραμένοντας ωστόσο στον χώρο του ποδοσφαίρου ως σκάουτερ στην Ιρλανδία για λογαριασμό της Μπάρνλεϊ.

## Παραπομπές


## Πηγές
* Η καριέρα του Μπίλι Μπίνγκαμ nifootball.blogspot.co.uk
* "Αυτή είναι η ιστορία της Εθνικής Ελλάδας" (Ανδρέας Μπόμης 2009)

Κατηγορία:Βορειοϊρλανδοί ποδοσφαιριστές
Κατηγορία:Προπονητές ποδοσφαίρου Εθνικής Ελλάδας
Κατηγορία:Προπονητές ποδοσφαίρου ΠΑΟΚ
Κατηγορία:Βορειοϊρλανδοί
Κατηγορία:Ποδοσφαιριστές Γκλεντόραν ΦΚ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Λούτον Τάουν
Κατηγορία:Ποδοσφαιριστές Έβερτον
Κατηγορία:Ποδοσφαιριστές Πορτ Βέιλ ΦΚ
Κατηγορία:Ποδοσφαιριστές Εθνικής Βορείου Ιρλανδίας
Κατηγορία:Προπονητές ποδοσφαίρου Σάουθπορτ ΦΚ
Κατηγορία:Προπονητές ποδοσφαίρου Εθνικής Βορείου Ιρλανδίας
Κατηγορία:Προπονητές ποδοσφαίρου Πλύμουθ Αργκάιλ
Κατηγορία:Προπονητές ποδοσφαίρου Έβερτον
Κατηγορία:Προπονητές ποδοσφαίρου Λίνφιλντ ΦΚ
Κατηγορία:Προπονητές ποδοσφαίρου Μάνσφιλντ Τάουν ΦΚ
Κατηγορία:Επιθετικοί ποδοσφαιριστές
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Παγκοσμίου Κυπέλλου 1982
Κατηγορία:Προπονητές ποδοσφαίρου Παγκοσμίου Κυπέλλου 1986
Άβηδος

Ο Άβηδος είναι ένα είδος γιγαντιαίων υδροκορέων. Σε κάποια είδη αυτού του γένους την φροντίδα των μικρών την αναλαμβάνει το αρσενικό. Τα αυγά προσκολλώνται από το θηλυκό στην πλάτη του αρσενικού, το οποίο τα κρατά μέχρι να εκκολαφθούν.

## Είδη

Μερικός κατάλογος των ειδών:
**[[Abedus breviceps]]* (Stål, 1862)
**[[Abedus herberti]]* (Hidalgo, 1935)
**[[Abedus immaculatus]]* (Say, 1832)
**[[Abedus indentatus]]* (Haldeman, 1854)
**[[Abedus ovatus]]* (Stål, 1862)
**[[Abedus parkeri]]* (Menke, 1966)
**[[Abedus vicinus]]* (Mayr, 1871)

## Παραπομπές


Κατηγορία:Βελοστοματίδες
WTF? (τραγούδι)

Το **WTF?** είναι ένα τραγούδι από το συγκρότημα OK Go και κυκλοφόρησε ως το πρώτο single του άλμπουμ τους Of the Blue Colour of the Sky, είναι σε ρυθμό 5/4 και η μπάντα αποκάλυψε ότι το τραγούδι είναι εμπνευσμένο από τον Prince. 

## Κατάλογος τραγουδιών
### iTunes
#. "WTF?" &ndash; 3:24
#. "WTF?" (video) &ndash; 3:31

## Βίντεοκλιπ
Ένα συνοδευτικό βίντεοκλιπ κυκλοφόρησε ταυτόχρονα με το τραγούδι και συνδιευθύνουν οι OK Go και ο Tim Nackashi. Ολόκληρο το βίντεο έγινε χρησιμοποιώντας μια καθυστερημένη επίδραση της εικόνας, και περιέχει πολλά ψυχεδελικά θέματα. Όλα τα σκηνικά στο βίντεο, όπως μπάλες, αγοράστηκαν από ένα Mini Market. Τυπικά τα βίντεοκλιπ τους, γυρίστηκε σε μια συνεχή ανάληψη.

## Media
Το τραγούδι εμφανίστηκε σε διαφημίσεις τον Μάρτιο του 2010, για τις τηλεοπτικές σειρές Bones και Fringe.

## Παραπομπές


Κατηγορία:Τραγούδια των OK Go
Κατηγορία:Τραγούδια του 2009
Κατηγορία:Singles του 2009
Βραχάτι

μικρογραφία|Κεντρικό τμήμα της παραλίας Βραχατίου
Το **Βραχάτι** είναι παραθαλάσσια κωμόπολη του δήμου Βέλου-Βόχας της περιφερειακής ενότητας Κορινθίας. Βρίσκεται σε απόσταση 12 χιλιόμετρα δυτικά της Κορίνθου και 93 χιλιόμετρα από την Αθήνα. Σύμφωνα με την απογραφή του 2021, ο πληθυσμός του ανέρχεται στους 3.603 κατοίκους και αποτελεί τη δεύτερη μεγαλύτερη δημοτική κοινότητα του Δήμου.

## Τοπωνύμιο
Το τοπωνύμιο έχει την προέλευσή του από το όνομα *Βραχάτης* που υποδεικνύει την περιοχή που ανήκε σε ομώνυμο Οθωμανό αγά που ονομαζόταν *Βραχάτ.*

## Γενικά στοιχεία
Βρίσκεται επί της παλαιάς εθνικής οδού Κορίνθου - Πατρών και αποτελεί δημοφιλή τουριστικό προορισμό. Είναι γνωστό για το πανηγύρι της Αγίας Παρασκευής στις 26 Ιουλίου.

## Αθλητισμός
Στη κωμόπολη εδρεύει ο Γ.Α.Σ. Παμβοχαϊκός, ο οποίος ιδρύθηκε το 1961. Η ομάδα συμμετέχει στο Πρωτάθλημα Ελλάδας πετοσφαίρισης ανδρών.

## Μεταφορές
Η παλαιά μετρική σιδηροδρομική γραμμή Αθηνών-Πατρών διερχόταν από τον οικισμό του Βραχατίου μέχρι και το 2007 όπου αντικαταστάθηκε από την νέα διπλή σιδηροδρομική γραμμή υψηλών ταχυτήτων Αθηνών - Πατρών. Ο σιδηροδρομικός σταθμός Βραχατίου βρισκόταν μεταξύ των οδών Ελ. Βενιζέλου και Νικηταρά κατά μήκος της οδού Καραϊσκάκη σε έκταση 9 στρεμμάτων.

## Απογραφές πληθυσμού

## Διοικητική ιστορία
Η κοινότητα Βραχατίου νομού Αργολίδος και Κορινθίας συστάθηκε στις 31 Αυγούστου 1912 με την απόσπαση του οικισμού Βραχάτι από το δήμο Κορινθίων και τον ορισμό του ως έδρα της κοινότητας. Το 1949 υπήχθη στον νομό Κορινθίας. Λειτούργησε ως κοινότητα μέχρι την κατάργησή της το 1998 οπότε προσαρτήθηκε στον δήμο Βόχας.

### Κοινοτάρχες

## Παραπομπές


## Εξωτερικοί σύνδεσμοι
* vrachati.gr 

Κατηγορία:Κωμοπόλεις της περιφερειακής ενότητας Κορινθίας
Κατηγορία:Δήμος Βέλου-Βόχας
Αβδήρα

Η Αβδήρα είναι ένα γένος Κολεοπτέρων Εντόμων της οικογένειας των Μελανδρυΐδων το οποίο ζει μέσα σε σαπισμένα ξύλα.

Κατηγορία:Μελανδρυΐδες
Κετονοσώματα

[thumb|150px|Η χημική δομή των κετονοσωμάτων. Από πάνω προς τα κάτω: [ακετόνη, ακετοξικό και β-υδροξυβουτυρικό οξύ]]
Τα **κετονοσώματα** είναι προϊόντα του μεταβολισμού των λιπαρών οξέων, όταν αυτά διασπώνται στο ήπαρ για να δώσουν ενέργεια σε περιπτώσεις έλλειψης υδατανθράκων. Αυτά είναι το ακετοξικό, το β-υδροξυβουτυρικό και η ακετόνη. Το ακετυοξικό και το β-υδροξυβουτυρικό χρησιμοποιούνται κατά προτίμηση ως καύσιμα από την καρδιά και τον νεφρικό φλοιό, ενώ σε περιπτώσεις ανάγκης, ο εγκέφαλος μπορεί να χρησιμοποιήσει για πηγή ενέργειας τα κετονοσώματα.

## Παραγωγή
Τα κετονοσώματα παράγονται από το ακέτυλο-CoA στα μιτοχόνδρια των κυττάρων του ήπατος όταν υπάρχει έλλειψη υδατανθράκων και η παραγωγή ενέργειας γίνεται από τα λιπαρά οξέα. Σε περιπτώσεις έλλειψης υδατανθράκων, το οξαλοξικό οξύ είναι μειωμένο, καθώς χρησιμοποιείται για την παραγωγή γλυκόζης, και δεν επαρκεί για την είσοδο των ακέτυλο-CoA στο κύκλο του κιτρικού οξέος. Σε αυτή την περίπτωση το ακέτυλο-CoA εκτρέπεται σε άλλη μεταβολική οδό και τελικά οδηγεί στο σχηματισμό των κετονοσωμάτων.

Στο πρώτο βήμα στο σχηματισμό των κετονοσωμάτων, δύο μόρια ακέτυλο-CoA συμπυκνώνονται και σχηματίζουν το ακετοακέτυλο-CoA από το ένζυμο θειολάση. Στη συνέχεια, αντιδρά με ένα ακόμη ακέτυλο-Coa και νερό και σχηματίζεται 3-υδροξυ-3-μεθυλογλουταρυλο-CoA, το οποίο στη συνέχεια διασπάται σε ακετυλο-CoA και ακετοξικό. Στην συνέχεια, το ακετοξικό ανάγεται σε β-υδροξυβουτυρικό στη μήτρα του μιτοχονδρίου με τη χρήση ενός NADH. Ο λόγος NADH/NAD+ καθορίζει αν θα γίνει ή όχι η αντίδραση. Επίσης, το ακετοξικό οξύ λόγω της χημικής δομής του, υφίσταται μια αργή αποκαρβοξυλίωση προς σχηματισμό ακετόνης. Η ακετόνη στη συνέχεια αποβάλλεται μέσω των ούρων ή της αναπνοής και αυτή η απώλεια είναι που οδηγεί στη μείωση του βάρους στις κετογενικές δίαιτες.

## Χρήση ως πηγή ενέργειας
Αν και αποτελούν παραπροϊόντα του μεταβολισμού, κάποιοι ιστοί μπορούν να χρησιμοποιήσουν το ακετοξικό και το β-υδροξυβουτυρικό ως πηγή ενέργειας. Το β-υδροξυβουτυρικό μετατρέπεται ξανά σε ακετοξικό, το οποίο ενεργοποιείται με την προσθήκη του συνενζύμου α από ένα ηλέκτρυλο-CoA από μια ειδική μεταφοράση, η οποία όμως δεν υπάρχει στο ήπαρ. Στη συνέχεια το ακετοξικό διασπάται σε μόρια ακέτυλο-CoA με θειόλυση, τα οποία μπορούν να παράγουν ενέργεια μέσω του κύκλου του κιτρικού οξέως. Η υψηλή συγκέντρωση ακετοξικού στο αίμα μειώνει το ρυθμό λιπόλυσης στο λιπώδη ιστό. Ιστοί που χρησιμοποιούν κετονοσώματα για την παραγωγή ενέργειας είναι η καρδιά και ο φλοιός του νεφρού. Αυτοί οι ίστοι προτιμούν τα κετονοσώματα έναντι της γλυκόζης. Κετονοσωμάτα χρησιμοποιεί και ο εγκέφαλος για πηγή ενέργειας σε περιπτώσεις ασιτίας ή διαβήτη.
* 

Κατηγορία:Μεταβολισμός
Προεδρικές εκλογές στο Μάλι 2007

μικρογραφία|Ο νικητής των προεδρικών εκλογών στο Μάλι το 2007, ο Αμαντού Τουμανί Τουρέ
Στις **προεδρικές εκλογές**  που διεξήχθησαν στο  Μάλι στις 29 Απριλίου 2007, ο πρόεδρος Αμαντού Τουμανί Τουρέ διεκδίκησε την επανεκλογή του και κέρδισε 7 συνυποψηφίους από τον πρώτο γύρο με ποσοστό γύρω στο 71% των ψήφων, σύμφωνα με τα τελικά αποτελέσματα.

Σε συνέντευξη Τύπου που έλαβε χώρα στις 29 Μαΐου, ο Μαρικό, ένα από τους ηττημένους των εκλογών, κατήγγειλε την εκλογική επιτροπή και το Συνταγματικό Δικαστήριο για τους χειρισμούς των εκλογών και ζήτησαν τη διάλυσή τους.

Ο νικητής των εκλογών, Τουρέ, ορκίστηκε για δεύτερη θητεία στις 8 Ιουνίου 2007.

## Αποτελέσματα

## Παραπομπές


2007
Μαλι
Σπυρίδων Παππάς

Ο **Σπυρίδων Μ. Παππάς** ή **Παπάς** (1886-1971) ήταν Έλληνας πολιτικός, που υπηρέτησε ως βουλευτής στην Πιερία, όταν η τελευταία αποτελούσε εκλογική επαρχία της Θεσσαλονίκης. 

## Βουλευτής
Γιος του Μιχαήλ Παππά και της Ευανθίας, γεννήθηκε το 1886 και ήταν τραπεζίτης. Η καταγωγή του ήταν από την Παλαιόστανη Πιερίας. Εξελέγη βουλευτής Θεσσαλονίκης στις εκλογές του 1920. Αναφέρεται ως βουλευτής Κατερίνης όταν η Πιερία δεν ήταν ακόμα νομός. Στις εκλογές του 1920 κατήλθε με την αντιπολίτευση και συγκέντρωσε «εις το ναι 19.101 και εις το όχι 11.661» ψήφους.

Ο Σπύρος Παπάς υπηρέτησε ως βουλευτής από το 1920 ως το 1922. 

Πέθανε στις 4 Μαΐου 1971 στη Θεσσαλονίκη και κηδεύτηκε την επομένη από το ναό της του Θεού Σοφίας. Με τη σύζυγό του, Αγλαΐα, απέκτησαν παιδιά.

## Παραπομπές


Κατηγορία:Βουλευτές Κατερίνης-Βεροίας-Ναούσης
Κατηγορία:Βουλευτές Θεσσαλονίκης
Πολύαινος

Με το όνομα **Πολύαινος** είναι γνωστοί οι:

*Ιούλιος Πολύαινος, ποιητής της Παλατινής Ανθολογίας (Από τον Waltz ταυτίζεται με τον Πολύαινο τον Σάρδιο)
*Πολύαινος ο Σάρδιος, σοφιστής που έζησε στην Ρώμη την εποχή του Ιουλίου Καίσαρα
*Πολύαινος Λαμψακηνός, αρχαίος Έλληνας (340 π.Χ. - 285 π.Χ.) μαθηματικός φίλος του Επίκουρου
*Πολύαινος ο ρήτορας, μακεδόνας συγγραφέας του 2ου αιώνα μ.Χ.
Αβία (γένος)

Η *Αβία (Abia)* είναι γένος φυτοφάγων Υμενοπτέρων Εντόμων με 12 είδη που ζουν στην Ευρώπη. Οι προνύμφες τους είναι επίσης φυτοφάγες. Τα ενήλικα θηλυκά έχουν στην άκρη της κοιλιάς τους ένα τρυπάνι που ονομάζεται τέρετρο και με το οποίο τρυπάνε φύλα, κλαδιά ακόμη και νεαρούς η ποώδεις βλαστούς για να εναποθέσουν τα αυγά τους. Για αυτόν τον λόγο είναι καταστροφικά για την βλάστηση. Έχουν κεραίες με σχήμα ροπάλου που αποτελούνται από τρία άρθρα.
Κατηγορία:Κιμβικίδες
Αβιετέλα

Η Αβιετέλα είναι μία νυχτοπεταλούδα της οικογένειας των Πυραλίδων. Απαντάται στην Ευρώπη.

Το άνοιγμα των φτερών είναι 27-33 χιλιοστόμετρα. 

Οι κάμπιες τρέφονται με πεύκα και άλλα κωνοφόρα. 

## Παραπομπές


Κατηγορία:Πυραλίδες
Κερασούντα

Η **Κερασούντα** (τουρκικά: Γκιρέσουν, *Giresun*, ποντιακά: Κερασούντα,  αρχ. ελλ: Κερασοῦς) είναι πόλη στα βόρειο - ανατολικά της σημερινής Τουρκίας, στις ακτές του Εύξεινου Πόντου. Ο πληθυσμός είναι 90.000 κάτοικοι σύμφωνα με την απογραφή του 2003.

## Τοποθεσία
Η Κερασούντα βρίσκεται στα νότια του Ευξείνου Πόντου και απέχει 175 χλμ από την Τραπεζούντα.

## Ιστορία
Η αρχική πόλη (Κερασούς) ιδρύθηκε στα τέλη του 6ου αι. π.Χ., από Έλληνες αποίκους από τη Σινώπη. Η θέση της βρισκόταν 110 χλμ ανατολικά της νέας Κερασούντας που ίδρυσε, περί το 180 π.Χ., ο βασιλιάς Φαρνάκης Α', με βίαιη μετοικεσία κατοίκων των Κοτυώρων.

Η Κερασούντα χρησιμοποίησε χρονολογικό σύστημα από το 63 μ.Χ.. Στα αυτοκρατορικά νομίσματα της Τραπεζούντας από Αδριανού ως του Σεβήρου Αλεξάνδρου συνατούμε την επιγραφή ΚΕΡΑCΟΥΝΤΙΩΝ. Τα νομίσματα της Κερασούντος έφεραν την απεικόνιση του Ηρακλή.

Κατά τα νεότερα χρόνια, ανήκε στην ιστορική-γεωγραφική περιοχή του Πόντου και ήταν η τρίτη μεγαλύτερη πόλη μετά την Τραπεζούντα και την Σαμψούντα. Ο πληθυσμός της πριν το 1922 ήταν κατά το μεγαλύτερο μέρος ελληνικός και η πόλη ανθούσε λόγω της θέσης της στον (Εύξεινο) Πόντο και του εμπορίου που διεξαγόταν με τις άλλες χώρες.

## Κλίμα
Το κλίμα της Κερασούντας είναι εύκρατο, ωκεάνιο και αρκετά δροσερό. Η μέση ετήσια θερμοκρασία φθάνει τους 14&nbsp;°C. Ο ψυχρότερος που είναι ο Ιανουάριος μήνας έχει μέση θερμοκρασία 7&nbsp;°C, ενώ ο Αύγουστος, ο θερμότερος έχει 22&nbsp;°C. Θερμοκρασίες που σπάνια πέφτουν κάτω από –5&nbsp;°C ή ξεπερνούν τους 30&nbsp;°C. Το ετήσιο ύψος βροχής φθάνει τα 1236&nbsp;mm. Οι βροχοπτώσεις είναι κοινό όλο το χρόνο και είναι βαρύ από τον Δεκέμβριο ως και τον Μάρτιο καταγράφεται επίσης περιστασιακή χιονόπτωση, αλλά γενικά η κάλυψη χιονιού είναι πρόσκαιρη.

## Παραπομπές


## Πηγές
*

## Εξωτερικοί σύνδεσμοι

* Κερασούντα

Κατηγορία:Πόντος
Κατηγορία:Ασιατικές πόλεις της Τουρκίας
Γλώσσα Σκοπέλου

[thumb|320x320px|Το χωριό της Γλώσσας (επάνω στο βουνό αριστερά) και το επίνειό της, το [Λουτράκι Σκοπέλου|Λουτράκι.|εναλλ.=]]
Η **Γλώσσα** είναι οικισμός στη νήσο Σκοπέλο της Περιφερειακής Ενότητας Σποράδων. 

## Γενικά στοιχεία
Η γλώσσα βρίσκεται στη βορειοδυτική πλευρά του νησιού σε υψόμετρο 240 μέτρα και είναι έδρα της ομώνυμης Δημοτικής Κοινότητας που σήμερα υπάγεται στον Δήμο Σκοπέλου. Στη Δημοτική Κοινότητα Γλώσσης, εκτός του χωριού της Γλώσσης υπάγονται δύο οικισμοί, το Λουτράκι και το Αθέατο. Επίνειο της Γλώσσας είναι το Λουτράκι. 

Το 1960, το χωριό διέθετε Δημοτικό σχολείο, Τηλεφωνείο (3Τ) και αριθμούσε 1.842 κατοίκους. Κατά την παλαιότερη διοικητική διαίρεση του νησιού αποτελούσε ιδιαίτερη Κοινότητα, που περιλάμβανε τη Γλώσσα και το Κλήμα.  

Η Γλώσσα σήμερα διαθέτει Δημοτικό Σχολείο και Γυμνάσιο με Λυκειακές τάξεις. Παλαιότερη ονομασία της Κοινότητας ήταν «Πλατάνα». Σύμφωνα με την τελευταία απογραφή του 2011,  ο μόνιμος πληθυσμός ήταν 993 κάτοικοι. 

## Ιστορικά στοιχεία
Στην ευρύτερη περιοχή της Γλώσσας έχουν εντοπιστεί οχυρωμένες αρχαίες αγροικίες στις θέσεις "Mαυραγάνι", "Eλληνικό", "Σεντούκα", "Πρίονας", "Άγιος Γεώργιος", "Άγιος Ταξιάρχης", "Ράχη-Κονιάρη" και "Μαυράκι", ενώ μεμονωμένες εγκαταστάσεις βρίσκονται στις θέσεις "Λιβαδάκι", "Λιμωνάρι" και "Άγιοι Απόστολοι". 

Σε απόσταση περίπου οκτώ χιλιομέτρων από το χωριό, στην πλαγιά του βουνού που είναι κατάφυτη με σχίνα και κουμαριές, στο ακρωτήριο Γουρούνι, δεσπόζει ο ομώνυμος φάρος που χτίστηκε το 1889. Πρόκειται για ένα εντυπωσιακό κτίσμα, συνολικού ύψους 17,8 μέτρων περίπου μαζί με τον φωτιστικό κλωβό. Το 1996 χαρακτηρίστηκε από το Υπουργείο Πολιτισμού ως ιστορικό διατηρητέο μνημείο.

## Αναφορές
Στο διήγημά του *[[Η νοσταλγός]]*, ο Σκιαθίτης Αλέξανδρος Παπαδιαμάντης αναφέρει τη Γλώσσα ως «το ψηλό χωριό», ενώ ο εξάδελφός του, Αλέξανδρος Μωραϊτίδης, την περιγράφει ως «αμπελοφυτευτή περιοχή». Παραπομπή

## Πολιτιστικές Εκδηλώσεις
Το 1983 ξεκίνησε η διοργάνωση, από τον Πολιτιστικό και Εξωραϊστικό Σύλλογο Γλώσσας Σκοπέλου, των πολιτιστικών εκδηλώσεων "Λοΐζεια" προς τιμήν του μουσικοσυνθέτη Μάνου Λοΐζου. Οι εκδηλώσεις, τα πρώτα χρόνια, διαρκούσαν μια εβδομάδα με χορευτικές βραδιές, συναυλίες και θεατρικές παραστάσεις. Με την πάροδο των ετών, η ονομασία των εκδηλώσεων άλλαξε με διάφορες ονομασίες — όπως π.χ. "Πολιτιστικό Καλοκαίρι", "Φεστιβάλ Παραδοσιακών Χορών"  κ.λπ. — ενώ η διάρκειά τους δεν ξεπερνά πλέον τις τρεις ημέρες. Όλα αυτά τα χρόνια ο ιστορικός σύλλογος της Γλώσσας έχει προσκαλέσει στις καλοκαιρινές του εκδηλώσεις καταξιωμένους καλλιτέχνες, μεταξύ των οποίων οι Γιώργος Νταλάρας, Γλυκερία, Ελευθερία Αρβανιτάκη, Βασίλης Παπακωνσταντίνου, Κώστας Μακεδόνας, Δημήτρης Μπάσης, Νίκος Γιαννάτος κ.ά.

## Πρόσωπα
* Νικόλαος Καπαδούκας, ναύτης αρμενιστής. Σκοτώθηκε από τουρκικά πυρά στα αιματηρά γεγονότα της Τηλλυρίας στην Κύπρο στις 8 Αυγούστου 1964.
* Γιώργος και Μαγδαληνή Μιτζελιώτη, βραβευθέντες Δίκαιοι των Εθνών 
* Στέφανος και Μαγδαληνή Κορφιάτη, βραβευθέντες Δίκαιοι των Εθνών 

## Παραπομπές


Κατηγορία:Σκόπελος
Κατηγορία:Χωριά της περιφερειακής ενότητας Μαγνησίας
Taste the Pain

To **Taste the Pain** είναι ένα τραγούδι από το τέταρτο άλμπουμ των Red Hot Chili Peppers, "Mother's Milk" και ήταν το τρίτο και τελευταίο single του άλμπουμ. Στο βίντεο κλιπ του τραγουδιού το συγκρότημα εμφανίζεται να παίζει το τραγούδι σε μια αίθουσα τέχνης, όπου καλλιτέχνες σχεδιάζουν μια τοιχογραφία. Σκηνοθετήθηκε από τους Tom Stern και Alex Winter. Το τραγούδι ηχογραφήθηκε πριν να μπει ο Chad στην μπάντα και ντραμς παίζει ο Philip "Fish" Fisher των Fishbone. Στην αρχή του τραγουδιού το ρεφρέν παίζεται ανάποδα. Το τραγούδι περιέχει ένα σόλο τρομπέτας από τον Flea.

Μια μεγαλύτερη, σε διάρκεια, εκδοχή του τραγουδιού εμφανίζεται στην ταινία  *Say Anything...*, στην οποία πρωταγωνιστούσε η τότε φιλενάδα του Kiedis, Ione Skye.
Το single έφτασε στο νούμερο 29 στο Ηνωμένο Βασίλειο (η υψηλότερη θέση για το συγκρότημα μέχρι εκείνο το σημείο στο Ηνωμένο Βασίλειο).
Αν και είναι δημοφιλές, το τραγούδι σπάνια ερμηνευόταν και έχει να παιχτεί από τη "Mother's Milk tour" (1989-1990).

## Τραγούδια

**Unbridled Funk and Roll 4 Your Soul!**

**1990 CD Single**

**12" Pop-Out Sleeve**

**UK 1990 CD Single**

Κατηγορία:Τραγούδια των Red Hot Chili Peppers
Κατηγορία:Τραγούδια του 1989
Κατηγορία:Singles του 1989
Κατηγορία:Singles της EMI Records
Νέλσον Ροκφέλερ

Ο **Νέλσον Άλντριχ Ροκφέλερ** (*Nelson Aldrich Rockefeller*, 8 Ιουλίου 1908 - 26 Ιανουαρίου 1979), ήταν Αμερικανός επιχειρηματίας και πολιτικός που υπηρέτησε ως 41ος Αντιπρόεδρος των Ηνωμένων Πολιτειών (1974 -1977), καθώς και 49ος Κυβερνήτης της Νέας Υόρκης (1959 -1973).  

Ήταν μέλος του Ρεπουμπλικανικού Κόμματος και γόνος της ισχυρής επιχειρηματικής οικογένειας Ροκφέλερ. 

## Βιογραφικά στοιχεία
Γεννήθηκε στο Μέιν το 1908, και ήταν γιος του επιχειρηματία Τζον Ντέιβινσον Ροκφέλερ Τζούνιορ και της Άμπυ Αλντριχ. Από την πλευρά του πατέρα του ήταν εγγονός του Τζον Ντάβισον Ροκφέλερ, ιδρυτή & πρόεδρου της Standard Oil, ενώ από την πλευρά της μητέρας του εγγονός του γερουσιαστή Νέλσον Γουίμαρθ Άλντριχ. Σπούδασε οικονομικά και μετά την αποφοίτησή του εργάστηκε στις οικογενειακές επιχειρήσεις.

## Παραπομπές


Κατηγορία:Αμερικανοί επιχειρηματίες
Κατηγορία:Αντιπρόεδροι των ΗΠΑ
Κατηγορία:Κυβερνήτες της Νέας Υόρκης
Κατηγορία:Αμερικανοί πολιτικοί
Κατηγορία:Οικογένεια Ροκφέλερ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Δημόσια Κεντρική Βιβλιοθήκη Χαλκίδας

Η **Δημόσια Κεντρική Βιβλιοθήκη Χαλκίδας** είναι μία από τις 47 δημόσιες βιβλιοθήκες που ανήκουν στο ΥΠΔΒΜΘ και λειτουργεί ως ΝΠΔΔ.

## Ιστορικό
Το 1926 ιδρύεται στη Χαλκίδα ο πρώτος πνευματικός πυρήνας: ο «Σύλλογος Φιλοβίβλων ο ΑΡΙΣΤΟΤΕΛΗΣ», υπό την προεδρία του καθηγητή και αρχιμανδρίτη Κοντεστάνου. Σκοπός του Συλλόγου είναι η ίδρυση Δημόσιας Βιβλιοθήκης και Ευβοϊκά Αρχεία στη Χαλκίδα. 
Το 1936 ο τότε δήμαρχος Χαλκίδας, Σ. Σαραφιανός, ιδρύει την πρώτη Δημοτική Βιβλιοθήκη της πόλης.
Το 1957, με σχετικό έγγραφο του Υπουργείου Οικονομικών και Εθνικής Παιδείας, η Δημοτική Βιβλιοθήκη μετατρέπεται σε Δημόσια.
Το 1972 παίρνει την τελική της μορφή: Χαρακτηρίζεται ως Κεντρική και εξυπηρετεί όχι μόνο τη Χαλκίδα, αλλά ολόκληρη την Εύβοια.
Σήμερα λειτουργεί ως Δημόσια Κεντρική Βιβλιοθήκη Χαλκίδας, σε ιδιόκτητο κτίριο και υπάγεται στο Υπουργείο Παιδείας, Δια Βίου Μάθησης και Θρησκευμάτων. 

Εκτός από το κεντρικό κτίριο λειτουργούν και 2 παραρτήματα, στις συνοικίες Αγίου Ιωάννου και Κανήθου της Χαλκίδας.
Διαθέτει επίσης, κινητή μονάδα (βιβλιοαυτοκίνητο) που εξυπηρετεί 220 δανειστικά κέντρα, στην Εύβοια.
Υπάρχουν στη διάθεση των αναγνωστών περί τους 100.000 τόμοι μεταξύ των οποίων 2000-3000 παλαιότυπα και σπάνια βιβλία καθώς και το πληρέστερο αρχείο Φύλλων Εφημερίδας της Κυβερνήσεως, στην Εύβοια. Επίσης, η βιβλιοθήκη έχει στην κατοχή της μια μικρή συλλογή όπλων, του 1821, παλαιούς χάρτες και γκραβούρες, μια αξιόλογη συλλογή ζωγραφικών πινάκων, -200 περίπου- μεταξύ των οποίων ενδεικτικά αναφέρουμε των: Βακιρτζή, Πετρίτση, Λαναρά, Καραχάλιου και τη συλλογή πινάκων και χαρακτικών του Γ. Οικονομίδη.

Εκτός του κυρίως έργου της, η Βιβλιοθήκη έχει και άλλες δραστηριότητες. Μέσα στα πλαίσια του πολιτιστικού της ρόλου, και στην προσπάθειά της να καταγράψει την πολιτισμική κληρονομιά της Εύβοιας, έχει προγραμματίσει σειρά εκδόσεων, έχει προβεί σε κοπή μεταλλίων (συλλεκτικές σειρές) για να τιμήσει εξέχουσες μορφές του τόπου, οργανώνει εκθέσεις, διαλέξεις, ημερίδες, πραγματοποιεί προβολές μορφωτικών ταινιών σε μαθητές, συνεργάζεται με άλλους φορείς για την προώθηση και προαγωγή της πνευματικής και πολιτιστικής ζωής του τόπου.

Για την εισαγωγή των τεκμηρίων στη βιβλιοθήκη υπάρχει βιβλίο εισαγωγής, το οποίο είναι σε έντυπη μορφή. Η καταλογογράφηση του υλικού της γίνεται σύμφωνα με τους Αγγλοαμερικάνικους Κανόνες Καταλογογράφησης (Anglo - American Cataloguing Rules - AACR2) και το πρόγραμμα το οποίο χρησιμοποιείται για την ηλεκτρονική επεξεργασία των τεκμηρίων είναι το ΑΒΕΚΤ 5.6. Για την ταξινόμηση του υλικού χρησιμοποιείται το Ταξινομικό Σύστημα Dewey (DDC) και η θεματική ευρετηρίαση γίνεται σύμφωνα με τις Καθιερωμένες Επικεφαλίδες της Εθνική Βιβλιοθήκη της ΕλλάδοςΕθνική Βιβλιοθήκη της Ελλάδος ή τις Θεματικές Επικεφαλίδες της Βιβλιοθήκης του Κογκρέσου (Library of Congress Subject Headings).

Η Βιβλιοθήκη διοικείται από πενταμελές Εφορευτικό Συμβούλιο και το Διευθυντή (ν. 3149/2003, άρθ. 6, παρ. 1)

## Παραπομπές


## Πηγές
* Δημόσια Κεντρική Βιβλιοθήκη Χαλκίδας.
* Δημόσιες βιβλιοθήκες - Δημόσια Κεντρική Βιβλιοθήκη Χαλκίδας.

χαλκιδα
βιβλιοθηκη
Αβραλίοψη

Η ***Αβραλίοψη*** είναι ένα γένος καλαμαριού της οικογένειας των Ενοπλοτευθίδων που περιλαμβάνει 11 είδη. Τα είδη χαρακτηρίζονται από την παρουσία 3-4 φωτεινών οργάνων, στην άκρη των δύο κοιλιακών πλοκαμιών τους. Αυτά τα πλοκάμια δεν έχουν βεντούζες.

## Είδη
*Υπογένος *Αβραλίοψη*
***[[Abraliopsis hoylei]]*
***[[Abraliopsis pacificus ]]*
***[[Abraliopsis pfefferi]]* 
***[[Abraliopsis tui]]*
*Υπογένος *Boreabraliopsis*
***[[Abraliopsis felis]]*
*Υπογένος *Μικραβραλία*
***[[Abraliopsis gilchristi]]*
***[[Abraliopsis lineata]]*
***[[Abraliopsis morisii]]* 
*Υπογένος *Pfefferiteuthis* 
***[[Abraliopsis affinis]]*
***[[Abraliopsis atlantica]]* 
***[[Abraliopsis chuni ]]*
***[[Abraliopsis falco ]]*

## Εξωτερικοί σύνδεσμοι
*Tree of Life web project: ''Abraliopsis'' 

Κατηγορία:Ενοπλοτευθίδες
Αβραμίδα

Η **Αβραμίδα** (*Abramis brama*, κν. *χάνι*, *λέστια* ή *λέστικα*) είναι ένα Ευρωπαϊκό είδος ψαριού του γλυκού νερού της οικογένειας των Κυπρινιδών. Σήμερα θεωρείται το μόνο είδος του γένους *Αβραμίς (Abramis)*.

## Κατανομή και φυσικό περιβάλλον

Η αβραμίδα κατοικεί στην Ευρώπη βορείως των Άλπεων και των Πυρηναίων καθώς και στα Βαλκάνια. Απαντάται ανατολικά μέχρι την Κασπία Θάλασσα, τον Εύξεινο Πόντο και την Αράλη. Ζει σε νερόλακκους, λίμνες, κανάλια και σε ήρεμα ποτάμια.

## Παραπομπές


Κατηγορία:Κυπρινίδες
Αβραλία

Η Αβραλία είναι ένα γένος καλαμαριού που περιλαμβάνει περίπου 20 είδη. Έχει επίμηκες σώμα και ρομβοειδή πτερύγια. Τα πλοκάμια του (επιφυή ή μισχωτά) έχουν μυζητήρες και αρπάγες. Ζει στις θερμές θάλασσες και μόνο ένα είδος απαντάται στην Μεσόγειο.
[thumb|''[Abralia astrosticta*]]

==Είδη==

*Υπογένος *Αβραλία*
***Abralia armata*
***Abralia multihamata*
***Abralia renschi*
***Abralia spaercki*
***Abralia steindachneri*
*Υπογένος *Αστεροτευθίς*
***Abralia veranyi*
*Υπογένος *Αστραβραλία*
***Abralia astrolineata*
***Abralia astrosticta*
*Υπογένος *Ενιγμοτευθίς*
***Abralia dubia*
***Abralia fasciolata*
***Abralia marisarabica*
*Υπογένος *Ετεραβραλία*
***Abralia andamanica*
***Abralia heminuchalis*
***Abralia robsoni*
***Abralia siedleckyi*
***Abralia trigonura*
*Υπογένος *Πυγμαβραλία*
***Abralia grimpei*
***Abralia omiae*
***Abralia redfieldi*
***Abralia similis*

==Παραπομπές==

<references />

==Εξωτερικοί σύνδεσμοι== 

* [http://tolweb.org/tree?group=Abralia  Tree of Life web project: *Abralia''] 

Κατηγορία:Ενοπλοτευθίδες
Μαουγίν

Το **Μαουγίν** (ισπανικά: *Maullín*) είναι πόλη της Χιλής στην Επαρχία Γιανκίουε, η οποία είναι μέρος της Περιφέρειας Λος Λάγος. Η κοινότητα βρίσκεται στην εκβολή του ποταμού Μαουγίν.

Το 1674 στην παρούσα θέση της κοινότητας στάθμευε μια ομάδα Βάσκων στρατιωτών, οι οποίοι επέτρεψαν την έγκαιρη ανίχνευση των κινήσεων  επιθέσεων των εσωτερικών και εξωτερικών εχθρών (κυρίως Ολλανδών και Άγγλων που εισέρχονταν μέσω του Ακρωτηρίου Χορν). Το 1787 το φρούριο ξαναχτίστηκε από τον συνταγματάρχη Φρανσίσκο Ουρτάδο.

Μέχρι το 1946 ήταν ένας τόπος κατεργασίας ξύλου, με πολυάριθμα πριονιστήρια και αποβάθρες στον ποταμό.

## Εξωτερικοί σύνδεσμοι
* Δήμος του Μαουγίν

Κατηγορία:Πόλεις της Χιλής
Κατηγορία:Κοινότητες της Χιλής
Παράζωα

Τα **Παράζωα** (*Parazoa*) είναι ένα υποβασίλειο των ζώων και στην κυριολεξία σημαίνει «δίπλα στα ζώα».

## Περιγραφή
Τα παράζωα διαφέρουν από τους προγόνους τους, τα χοανομόναδα, στο ότι δεν είναι μικροσκοπικά και στο ότι έχουν διαφοροποιημένα κύτταρα. Παρ' όλα αυτά, είναι έξω από το φυλογενετικό δέντρο των ευμετάζωων αφού δεν διαθέτουν ιστούς και όργανα. Τα μόνα επιζώντα παράζωα είναι οι σπόγγοι, που ανήκουν στην συνομοταξία των σπόγγων και ο Trichoplax adhaerens της συνομοταξίας των Πλακοζώων.

Τα παράζωα παρουσιάζουν έλλειψη συμμετρίας στο σώμα τους (είναι ασύμμετρα)· όλες οι άλλες ομάδες ζώων παρουσιάζουν κάποιο είδος συμμετρίας. Αυτή την στιγμή υπάρχουν 5.000 είδη, εκ των οποίων 150 ζουν σε γλυκά νερά.

## Κλαδιστική
Ο διαχωρισμός Παραζώων-Ευμεταζώων υπολογίζεται ότι έγινε 940 εκατομμύρια χρόνια πριν.

Η ομάδα των παραζώων θεωρείται πλέον παραφυλετική.

## Παραπομπές


Κατηγορία:Ζώα
Κατηγορία:Υποβασίλεια (βιολογία)
Μπέρνι Έκλεστοουν

Ο **Μπέρνι Έκλεστοουν** (πλήρες όνομα **Μπέρναρντ Τσαρλς Έκλεστοουν**) (γεν. στις 28 Οκτωβρίου 1930) είναι Βρετανός μεγαλοεπιχειρηματίας, ο οποίος έχει στην κατοχή του τα δικαιώματα της Φόρμουλα 1.

## Βιογραφικό
Γεννήθηκε στο Σαιντ Πίτερ Σάουθ Έλμχαμ, μια μικρή κωμόπολη 3 μίλια νότια του Μπάνγκεϊ της κομητείας Σάφολκ. Είναι γιος ενός ψαρά και έβγαλε το Δημοτικό στο Γουίσετ. Το 1938, η οικογένεια μετακόμισε και εγκαταστάθηκε στο Μπέξλεϊχιθ στα νοτιοδυτικά του Λονδίνου. ΄Οταν έγινε 16 ετών, ο Μπέρνι σταμάτησε το σχολείο και ξεκίνησε να ασχολείται με το χόμπι του, το οποίο ήταν οι μοτοσικλέτες.

## Παραπομπές


## Εξωτερικοί σύνδεσμοι
* 

Κατηγορία:Βρετανοί επιχειρηματίες
Κατηγορία:Παράγοντες της Φόρμουλα 1
83 (αριθμός)

Το **83** (ογδόντα τρία) είναι ο φυσικός αριθμός που βρίσκεται μετά από το 82 και πριν από το 84. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 83 συμβολίζεται ως **LXXXIII** στο ρωμαϊκό σύστημα αρίθμησης και ως **ΠΓ´** στο ελληνικό σύστημα αρίθμησης.

## Στα μαθηματικά
* Το 83 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 89.

## Το 83 στη Χημεία
* Ο ατομικός αριθμός 83 αντιστοιχεί στο βισμούθιο.

## Το 83 στην Αστρονομία
* Ο Μεσιέ 83, γνωστός και ως *γαλαξίας νότιος ακιδωτός τροχός*, είναι ένας ραβδωτός σπειροειδής γαλαξίας σε απόσταση 15 MLy στον αστερισμό της Ύδρας.

## Αναφορές και παρατηρήσεις


## Εξωτερικοί σύνδεσμοι

83
83
59 (αριθμός)

Το **59** (πενήντα εννέα) είναι ο φυσικός αριθμός που βρίσκεται μετά από το 58 και πριν από το 60. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 59 συμβολίζεται ως **LIX** στο ρωμαϊκό σύστημα αρίθμησης και ως **ΝΘ´** στο ελληνικό σύστημα αρίθμησης.

## Στα μαθηματικά
* Το 59 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 61.
* Το 59 και το 61 αποτελούν δίδυμους πρώτους αριθμούς.

## Το 59 στη Χημεία
* Ο ατομικός αριθμός 59 αντιστοιχεί στο πρασινοδύμιο.

## Το 59 στην Αστρονομία
* Ο Μεσιέ 59 είναι ένας ελλειπτικός γαλαξίας σε απόσταση περίπου 60 εκατομμυρίων ετών φωτός στον αστερισμό της Παρθένου.

## Αναφορές και παρατηρήσεις


## Εξωτερικοί σύνδεσμοι

59
Κατηγορία:Δίδυμοι πρώτοι αριθμοί
97 (αριθμός)

Το **97** (ενενήντα επτά) είναι ο φυσικός αριθμός που βρίσκεται μετά από το 96 και πριν από το 98. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 97 συμβολίζεται ως **XCVII** στο ρωμαϊκό σύστημα αρίθμησης και ως **ϞΖ´** στο ελληνικό σύστημα αρίθμησης.

## Στα μαθηματικά
* Το 97 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 101.

## Το 97 στη Χημεία
* Ο ατομικός αριθμός 97 αντιστοιχεί στο μπερκέλιο.

## Το 97 στην Αστρονομία
* Το Μεσιέ 97, γνωστό και ως νεφέλωμα Κουκουβάγια (Owl Nebula), είναι ένα πλανητικό νεφέλωμα σε απόσταση περίπου 2.000 ετών φωτός στον αστερισμό Μεγάλη Άρκτος.

## Αναφορές και παρατηρήσεις


## Εξωτερικοί σύνδεσμοι

97
Κατηγορία:Απομονωμένοι πρώτοι αριθμοί
87 (αριθμός)

Το **87** (ογδόντα επτά) είναι ο φυσικός αριθμός που βρίσκεται μετά από το 86 και πριν από το 88. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 87 συμβολίζεται ως **LXXXVII** στο ρωμαϊκό σύστημα αρίθμησης και ως **ΠΖ΄** στο ελληνικό σύστημα αρίθμησης.

## Στα μαθηματικά
* Το 87 είναι ένας σύνθετος αριθμός, αφού οι φυσικοί διαιρέτες του είναι 1, 3, 29 και 87, δηλαδή έχει και άλλο φυσικό διαιρέτη, εκτός του 1 και του εαυτού του. Ο επόμενος σύνθετος αριθμός είναι το 88.
* Το ανάπτυγμα πρώτων παραγόντων του 87 είναι 87 = 3 · 29.
* Το 87 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 29).

## Το 87 στη Χημεία
* Ο ατομικός αριθμός 87 αντιστοιχεί στο φράγκιο.

## Το 87 στην Αστρονομία
* Το Μεσιέ 87 είναι ένας γιγαντιαίος ελλειπτικός γαλαξίας στον αστερισμό της Παρθένου. 

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Στυλιανός Λένας

Ο **Στυλιανός Λένας** ήταν αγωνιστής και ήρωας της ΕΟΚΑ κατά την περίοδο της Αγγλικής αποικιοκρατίας στην Κύπρο.

Γεννήθηκε στις 20 Ιουλίου του 1932 στα Χανδριά στους πρόποδες της Μαδαρής. Ήταν τέκνο του Χριστοφή και της Αθηνάς Λένα. Εντάχθηκε στην Ορθόδοξη Χριστιανική Ένωση Νέων (ΟΧΕΝ) το 1947. Η εν λόγω οργάνωση αργότερα ήταν φυτώριο της ΕΟΚΑ. Μαθήτευσε στις Τεχνικές Σχολές Λέρου από όπου και αποφοίτησε. Συνδέθηκε με την ΕΟΚΑ από πολύ νωρίς και συγκεκριμένα με την ομάδα Αυξεντίου, ειδικεύτηκε στην κατασκευή βομβών γι'αυτό και οι Βρετανοί του είχαν προσδώσει το παρατσούκλι ο *Κρουπ* της Κύπρου, το ψευδώνυμο που χρησιμοποιούσε όμως ως μέλος της ΕΟΚΑ ήταν το *Γίγαντας*.

Τα ξημερώματα της 18 Φεβρουαρίου του 1957 στην Ποταμίτισσα Λεμεσού δόθηκε μάχη με πολυάριθμο στρατό κατοχής όπου και τραυματίστηκε, δύο ακόμη μέλη της ΕΟΚΑ σκοτώθηκαν ο Σωτήρης Τσαγκάρης και ο Δημητράκης Χριστοδούλου. Μεταφέρθηκε στο στρατιωτικό νοσοκομείο Ακρωτηρίου, όπου επί 39 ημέρες περισσότερο βασανίστηκε παρά νοσηλεύτηκε.

Απεβίωσε το απόγευμα της 28ης Μαρτίου του 1957 στα χέρια του πατέρα του σε ηλικία 24 ετών. Οι Βρετανοί αρνήθηκαν να δώσουν την σορό στην οικογένειά του να κηδευτεί για να μην ξεσπάσουν ταραχές. Κηδεύτηκε στα Φυλακισμένα Μνήματα δίπλα από το μνήμα του Ανδρέα Δημητρίου.

## Παραπομπές


Κατηγορία:Κύπριοι αγωνιστές του 1955-59
Αλβανία (άλμπουμ)

**Αλβανία** είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 9 Οκτωβρίου 1973 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα τραγούδια σε μουσική Γιώργου Κατσαρού και στίχους Πυθαγόρα, αφιερωμένα στον Ελληνοϊταλικό Πόλεμο του 1940.

## Πληροφορίες

Η «Αλβανία» υπήρξε η πρώτη ολοκληρωμένη δουλειά της Μαρινέλλας, με συγκεκριμένους δημιουργούς και με συγκεκριμένο θέμα. Είθισται από το προσωπικό της ξεκίνημα στη δισκογραφία, να κυκλοφορεί συνήθως ετήσιους πολυσυλλεκτικούς δίσκους 33' στροφών, με τραγούδια διαφόρων δημιουργών, που είχαν ήδη χαράξει πορεία στις 45' στροφές.

Η παρουσίαση των τραγουδιών έγινε στο Δημοτικό Θέατρο Πειραιά, υπό τη μουσική διεύθυνση του Γιώργου Κατσαρού, σε μια ιστορική συναυλία που μεταδόθηκε απευθείας από την ΕΙΡΤ, παραμονή της Επετείου του Όχι, στις 27 Οκτωβρίου του 1973. Αυτή ήταν η πρώτη συναυλία που είχε απευθείας μεταδώσει η Ελληνική Τηλεόραση. Μετά την προβολή της, όλο το μουσικό έργο θεωρήθηκε αντιστασιακό και η κυκλοφορία του απαγορεύτηκε από την Χούντα. Η επανακυκλοφορία του δίσκου επετράπη ξανά μετά τη Μεταπολίτευση του 1974, όπου η Μαρινέλλα ερμήνευσε για δεύτερη φορά την «Αλβανία» σε συναυλία στο Αλεξάνδρειο Μέλαθρο (Παλαί ντε Σπορ) της Θεσσαλονίκης, δίπλα στους Δημήτρη Μητροπάνο και Γιάννη Καλατζή.

Στο εσώφυλλο του άλμπουμ υπάρχουν οι στίχοι των τραγουδιών, πλούσιο φωτογραφικό υλικό από τις μάχες, ένα σημείωμα των συντελεστών και μια προσωπογραφία της Μαρινέλλας σχεδιασμένη από τον Νίκο Πετρόπουλο, ο οποίος επιμελήθηκε και το εξώφυλλο. Παραγωγός ήταν ο Φίλιππος Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο.

Το 1994, το άλμπουμ επανεκδόθηκε σε δίσκο ψηφιακής μορφής (CD), από την ίδια δισκογραφική εταιρία.

## Λίστα Τραγουδιών
;Α' Πλευρά.
# "Δυο παιδιά απ' το Βραχώρι" - (Μουσική: Γιώργος Κατσαρός - Στίχοι: Πυθαγόρας) - 2:18
# "Οι Ηπειρώτισσες" - (Μουσική: Γιώργος Κατσαρός - Στίχοι: Πυθαγόρας) - 2:23
# "Ο έφεδρος" - (Μουσική: Γιώργος Κατσαρός - Στίχοι: Πυθαγόρας) - 3:37
# "Μάνα θα τους περιμένει" - (Μουσική: Γιώργος Κατσαρός - Στίχοι: Πυθαγόρας) - 2:08
# "Γράμμα απ' το Μέτωπο" - (Μουσική: Γιώργος Κατσαρός - Στίχοι: Πυθαγόρας) - 3:10
# "Πήραμε τ' Αργυρόκαστρο" - (Μουσική: Γιώργος Κατσαρός - Στίχοι: Πυθαγόρας) - 3:03
#* Στο τέλος του τραγουδιού ακούγεται σε ζωντανή εκτέλεση το στρατιωτικό Εμβατήριο *Περνάει ο στρατός*.
;B' Πλευρά.
# "Ο Ναπολιτάνος" - (Μουσική: Γιώργος Κατσαρός - Στίχοι: Πυθαγόρας) - 2:38
# "Ένας Θεσσαλός φαντάρος" - (Μουσική: Γιώργος Κατσαρός - Στίχοι: Πυθαγόρας) - 2:44
# "Νύχτα ευλογημένη" - (Μουσική: Γιώργος Κατσαρός - Στίχοι: Πυθαγόρας) - 2:17
# "Η κατάρρευση" - (Μουσική: Γιώργος Κατσαρός - Στίχοι: Πυθαγόρας) - 2:07
# "Η οπισθοχώρηση" - (Μουσική: Γιώργος Κατσαρός - Στίχοι: Πυθαγόρας) - 2:36
# " Μάνα μου κρύψε το σπαθί (Κράτα μάνα)" - (Μουσική: Γιώργος Κατσαρός - Στίχοι: Πυθαγόρας) - 2:37

## Παραπομπές


Κατηγορία:Δισκογραφία της Μαρινέλλας
Κατηγορία:Άλμπουμ του 1973
Εμίρ Μπαϊράμι

Ο **Εμίρ Μπαϊράμι** (αλβανικά: **Emir Bajrami**, γενν. 7 Μαρτίου 1988) είναι Σουηδός πρώην ποδοσφαιριστής με καταγωγή από το Κοσσυφοπέδιο, ο οποίος υπήρξε διεθνής με την εθνική Σουηδίας στο Ευρωπαϊκό Πρωτάθλημα Ποδοσφαίρου 2012.

## Σταδιοδρομία
Γεννήθηκε το 1988 στην Πριστίνα της Γιουγκοσλαβίας (τωρινό Κοσσυφοπέδιο) αλλά σε μικρή ηλικία εγκαταστάθηκε με τους γονείς του και τον αδελφό του, Ραμούς στο Κόπινγκ της Σουηδίας. Ως έφηβος, ασχολήθηκε τόσο με το ποδόσφαιρο όσο και με το χόκεϊ, επιλέγοντας τελικά το πρώτο.

Ξεκίνησε την επαγγελματική του καριέρα, το 2005, σε ηλικία 17 ετών, από την ομάδα Κόπινγκ ΦΦ όπου έκανε 12 συμμετοχές και σκόραρε 5 γκολ. Ένα χρόνο αργότερα, μετακινήθηκε στην ομάδα Έλφσμποργκ όπου παρέμεινε για τέσσερις σεζόν. Με τη συγκεκριμένη ομάδα, έκανε την πρώτη του εμφάνιση στις 30 Ιουλίου 2006 ενώ έκανε συνολικά 83 συμμετοχές και σκόραρε 14 γκολ.

Ήταν μέλος της εθνικής Ελπίδων της Σουηδίας κατά τη διάρκεια του ευρωπαϊκού πρωταθλήματος Κ-21 του 2009 και έκανε το ντεμπούτο του για την ανδρική ομάδα στις 20 Ιανουαρίου 2010 ενάντια στην ομάδα Ομάν. Στις 25 Μαΐου 2010, ο Μπαϊράμι υπέγραψε τετραετές συμβόλαιο με την ολλανδική ΦΚ Τβέντε ύψους 2.5 εκατομμυρίων ευρώ. Έκανε το πρώτο του Champions League στις 29 Σεπτεμβρίου 2010. 

Μετά από επιθυμία του Μπαϊράμι να εγκαταλείψει την ΦΚ Τβέντε, υπέγραψε συμβόλαιο δανεισμού με την ΑΣ Μονακό για τη σεζόν 2012-2013. Εκεί, έκανε 10 συμμετοχές και σκόραρε 5 γκολ.

Στις 4 Ιουνίου 2013, ο Μπαϊράμι υπέγραψε τριετές συμβόλαιο με τον Παναθηναϊκό. Έκανε συνολικά 12 εμφανίσεις με 1 γκολ ώσπου τον Μάρτιο του 2015, το συμβόλαιο του τερματίστηκε. Λίγο μετά την αποχώρηση του από τον Παναθηναϊκό, επέστρεψε στην σουηδική ομάδα ΙΦ Έλφσμποργκ, στην οποία ξεκίνησε την καριέρα του. Το συμβόλαιο του ξεκίνησε στις 23 Δεκεμβρίου 2015 και ήταν τετραετές ωστόσο η πρώτη του συμμετοχή έγινε τελικά την 1η Μαΐου 2016. Πραγματοποίησε συνολικά 38 συμμετοχές με 2 γκολ, μέχρι το 2018 όπου αποσύρθηκε από την επαγγελματική του καριέρα ως ποδοσφαιριστής.

## Στατιστικά καριέρας

## Διεθνή γκολ

## Παραπομπές


## Εξωτερικοί Σύνδεσμοι

* στο Svenskfotboll.se
* Στατιστικά στο national-football-teams.com
* σελίδα του Εμίρ Μπαϊράμι στο Facebook

Κατηγορία:Σουηδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΙΦ Έλφσμποργκ
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Έρεντιβιζι
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Λιγκ 2
ΟΠΑΠ Κύπρου

Ο **Οργανισμός Προγνωστικών Αγώνων Ποδοσφαίρου Ε.Π.Ε.** (OPAP Cyprus Ltd.) ιδρύθηκε το 2003 με βάση μια διακρατική συμφωνία μεταξύ της Ελληνικής και της Κυπριακής Δημοκρατίας. Αποτελεί θυγατρική εταιρία της ΟΠΑΠ Α.Ε. Είναι υπεύθυνη για την οργάνωση, λειτουργία και διαφήμιση των παιχνιδιών της εταιρίας στην Κύπρο. Το 2004 πραγματοποιήθηκε η έναρξη λειτουργίας του τυχερού παιγνίου "ΚΙΝΟ", ενώ το 2006 άρχισε να λειτουργεί και το τυχερό παίγνιο "ΠΡΟΠΟ 14 & 7".

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Εταιρίες στοιχημάτων
ΣΚ Φράιμπουργκ

Η **ΣΚ Φράιμπουργκ** (Γερμανικά: *SC Freiburg*) είναι γερμανική ποδοσφαιρική ομάδα που συμμετέχει στο πρωτάθλημα της Γερμανίας, την Μπουντεσλίγκα. Έδρα της είναι η πόλη Φράιμπουργκ στην Νότια Γερμανία. Η ομάδα διεξάγει τους εντός έδρας αγώνες της στο Europa-Park Stadion, χωρητικότητας 34.700 θεατών.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 1904

Κατηγορία:Φράιμπουργκ
OK Go (2000 EP)

***OK Go ***ή ***The Brown EP*** (επισήμως γνωστή ως ***OKGoCD.001***) είναι το πρώτο EP που κυκλοφόρησε από τους OK Go το 2000.

Τα δύο τραγούδια "Bye Bye Baby" and "We Dug a Hole" που περιλαμβάνουν στο δίσκο προηγουμένως ηχογραφήθηκαν από την μπάντα για ένα δοκιμαστικό δίσκο ("We Dug a Hole" στη συνέχεια τον τίτλο "Fuzz"). Το κομμάτι "Bye Bye Baby" που αργότερα ηχογραφήθηκε εκ νέου και κυκλοφόρησε στο πρώτο άλμπουμ του συγκροτήματος στο 2002 και το "It's Tough to Have a Crush" στη δεύτερη πλευρά του δίσκου Don't Ask Me  

## Τραγούδια
# "Bye Bye Baby"
# "We Dug a Hole"
# "It's Tough to Have a Crush When the Boy Doesn't Feel the Same Way You Do"

Κατηγορία:Δισκογραφία των OK Go
Βιτόρια Γκιμαράες

Η **Βιτόρια** (πορτογαλικά *Vitória*) είναι πορτογαλικός αθλητικός σύλλογος που εδρεύει στην πόλη Γκιμαράες της Πορτογαλίας. Είναι γνωστός κυρίως για την ομάδα ποδοσφαίρου που διαθέτει.

Η ποδοσφαιρική ομάδα του συλλόγου αγωνίζεται στο πορτογαλικό πρωτάθλημα ή αλλιώς Πριμέιρα Λίγκα. Θεωρείται μία από τις τέσσερις δημοφιλέστερες ομάδες στην Πριμέιρα Λίγκα. Η καλύτερη ευρωπαϊκή της πορεία έγινε την περίοδο 1986-1987 όπου κατάφερε να φτάσει στα προημιτελικά του Κυπέλλου ΟΥΕΦΑ. Χαρακτηριστικό είναι το ντέρμπι με την αντίστοιχη ομάδα της Σπόρτινγκ Κλούμπε ντε Μπράγκα, μία αντιπαλότητα η οποία έχει τις ρίζες της στο μεσαίωνα.

Εκτός από το ποδόσφαιρο, ο σύλλογος διαθέτει τμήματα και σε άλλα αθλήματα όπως καλαθοσφαίριση, πετοσφαίριση, υδατοσφαίριση, κολύμβηση, στίβο, ποδόσφαιρο άμμου, ποδόσφαιρο σάλας γυναικών, επιτραπέζια αντισφαίριση, κικ μπόξινγκ και τζούντο.

## Ιστορία
Η Βιτόρια ιδρύθηκε το 1922. Η ονομασία της φαίνεται να δόθηκε ως φόρος τιμής στη Βιτόρια Σετούμπαλ, η οποία την εποχή εκείνη ήταν ένας από τους κορυφαίους συλλόγους στην Πορτογαλία, αν και πλέον οι υποστηρικτές της υποβαθμίζουν αυτή τη σύνδεση. 
Η ποδοσφαιρική ομάδα, για πρώτη φορά προβιβάστηκε στην Πριμέιρα Λίγκα το 1941. Την ίδια περίοδο, η Βιτόρια έκανε την έκπληξη, ενάντια σε όλες τις πιθανότητες, φτάνοντας στον πρώτο τους τελικό στο Κύπελλο Πορτογαλίας το 1942, αλλά ηττήθηκε από την Μπελενένσες με 2–0.

Η καλύτερη πορεία της Βιτόρια στα ευρωπαϊκά κύπελλα ήταν αυτή στο Κύπελλο ΟΥΕΦΑ 1986–87, όπου ηττήθηκε με συνολικό σκορ 5-2 στους προημιτελικούς από τη δυτικογερμανική ομάδα της Μπορούσια Μενχενγκλάντμπαχ.

## Επιτυχίες
* **[[Κύπελλο Πορτογαλίας (ποδόσφαιρο ανδρών)|Κύπελλο Πορτογαλίας]]**
** Κυπελλούχος (1): 2012–13
** Φιναλίστ (5): 1941–42, 1962–63, 1975–76, 1987–88, 2010–11
***[[Λιγκ Καπ Πορτογαλίας (ποδόσφαιρο ανδρών)|Λιγκ Καπ Πορτογαλίας]]**
**Νικήτρια (1): 2026
* **Σούπερ Καπ Πορτογαλίας**
** Νικήτρια (1): 1988
** Φιναλίστ (2): 2011, 2013
## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις ποδοσφαιρικών ομάδων το 1922
A Real Dead One

Το ***A Real Dead One*** είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου και CD στις 18 Οκτωβρίου 1993 μέσω της δισκογραφικής εταιρείας "ΕΜΙ". Το άλμπουμ επανεκδόθηκε το 1998 σε μορφή διπλού CD, μαζί με το "*[[A Real Live One]]*", το οποίο είχε αρχικά κυκλοφορήσει έξι μήνες νωρίτερα.

Η ηχογράφηση του δίσκου έγινε κατά την περιοδεία για την προώθηση του "*[[Fear of the Dark]]*" και τα τραγούδια προέρχονται από τους δίσκους "*[[Iron Maiden (άλμπουμ)|Iron Maiden]]*", "*[[Killers (άλμπουμ)|Killers]]*", "*[[The Number of the Beast]]*", "*[[Piece of Mind]]*" και "*[[Powerslave]]*", σε αντίθεση με τον προκάτοχο του που περιείχε κομμάτια από τους υπόλοιπους δίσκους που είχαν ηχογραφήσει οι Iron Maiden μέχρι τότε.

Το άλμπουμ ανέβηκε στο # 12 στα βρετανικά τσαρτ, τη χαμηλότερη θέση στην οποία είχε φθάσει δίσκος τους από το 1981.
Δύο εβδομάδες πριν το δίσκο είχε κυκλοφορήσει το σινγκλ της ζωντανής εκτέλεσης του "*Hallowed Be Thy Name*" ανεβαίνοντας στο βρετανικό Top-10 και το # 16 στην Ιρλανδία.

## Τραγούδια
1. **[[The Number of the Beast (τραγούδι)|The Number of the Beast]]** *(Harris)* - 4:55
2. **[[The Trooper]]** *(Harris)* - 3:55
3. **Prowler** *(Harris)* - 4:16
4. **Transylvania** *(Harris)* - 4:26
5. **Remember Tomorrow** *(Harris, Di' Anno)* - 5:53
6. **Where Eagles Dare** *(Harris)* - 4:49
7. **Sanctuary** *(Harris, Di' Anno, Murray)* - 4:53
8. **Running Free** *(Harris, Di' Anno)* - 3:49
9. **[[Run to the Hills]]** *(Harris)* - 3:58
10. **2 Minutes to Midnight** *(Smith, Dickinson)* - 5:37
11. **Iron Maiden** *(Harris)* - 5:25
12. **[[Hallowed Be Thy Name]]** *(Harris)* - 7:52

## Θέσεις τσαρτ

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*A Real Dead One*" είναι οι εξής:

* Μπρους Ντίκινσον - φωνητικά
* Στιβ Χάρις - μπάσο
* Ντέιβ Μάρεϊ - κιθάρα
* Τζάνικ Γκερς - κιθάρα
* Νίκο Μακ Μπρέιν - τύμπανα

## Πηγές

Κατηγορία:Δισκογραφία των Iron Maiden
Κατηγορία:Άλμπουμ του 1993
Ορμίσδας Β΄ της Περσίας

Ο **Ορμίσδας Β’ της Περσίας** (... - 309) ήταν ο όγδοος βασιλιάς της Περσίας από την δυναστεία των Σασσανιδών. Bασίλευσε από το 303 ώς το 309 γιος και διάδοχος του βασιλιά της Περσίας Ναρσή. Δεν υπάρχουν πληροφορίες από Περσικές πηγές για την περίοδο βασιλείας του, σκοτώθηκε σε μάχη εναντίον των Αράβων. Τον διαδέχθηκε ο μεγαλύτερος γιος του Αδούρ Ναρσής ο οποίος βασίλευσε μόνο λίγους μήνες και δολοφονήθηκε λόγω της βιαιότητας του, ένας άλλος νόθος γιος του που ήταν αγέννητος την εποχή που πέθανε ήταν ο μελλοντικός βασιλιάς της Περσίας Σαπώρης Β’

## Παραπομπές


## Εξωτερικοί σύνδεσμοι
**MacKenzie, David Niel (1998), "Ērān, Ērānšahr", Encyclopedia Iranica 8, Costa Mesa: Mazda*
**http://www.iranicaonline.org/articles/hormozd-ii*
**Touraj Daryaee, Sasanian Persia, (I.B.Tauris Ltd, 2010), 16.*

## Πηγές

**This article incorporates text from a publication now in the public domain: Chisholm, Hugh, ed. (1911). Encyclopædia Britannica(11th ed.). Cambridge University Press.*

Κατηγορία:Πέρσες βασιλείς
Κατηγορία:Δυναστεία των Σασσανιδών
Αδούρ Ναρσής της Περσίας

Ο **Αδούρ Ναρσής της Περσίας** ηταν ο ένατος βασιλιάς της Περσίας απο την δυναστεία των Σασσανιδών μεγαλύτερος γιος και διάδοχος του βασιλιά της Περσίας Ορμίσδα Β’. Βίαιος και αυταρχικός δολοφονήθηκε λίγους μήνες μετά την άνοδο του στον θρόνο το 309 χωρίς απογόνους, θα τον διαδεχτεί ο νεογέννητος ετεροθαλής αδελφός του  Σαπώρης Β’

Κατηγορία:Πέρσες βασιλείς
Κατηγορία:Δυναστεία των Σασσανιδών
Μπαμπάκ Αμίν Ταφρέσι

Ο **Μπαμπάκ Αμίν Ταφρέσι** (, γεν. το 1978 στην Τεχεράνη, Ιράν) είναι ερασιτέχνης αστρονόμος, φωτογράφος και δημοσιογράφος επιστημονικών κυρίως λημμάτων. Είναι δημιουργός και σκηνοθέτης του *[[The World At Night]]* (Ο Κόσμος τη Νύχτα), ενός προγράμματος διεθνούς βεληνεκούς στο οποίο φωτογράφοι από όλο τον κόσμο απαθανατίζουν τον νυχτερινό ουρανό οπως αυτός θεάται πάνω από αξιοθέατα σε ολόκληρο τον πλανήτη. Το πάθος του για την φωτογραφία τον έχει ταξιδέψει στις πέντε ηπείρους μαζί με την Ανταρκτική.

Το 2009 μοιράστηκε με την Carolyn Porco (Κάρολιν Πόρκο), διευθύντρια απεικόνισης της διαστημικής αποστολής Cassini, το  Lennart Nilsson Award το οποίο μέχρι σήμερα αποτελλεί το πιο αναγνωρίσιμο βραβείο διαστημικής φωτογραφίας.

## Εξωτερικοί σύνδεσμοι

* www.twanight.org/      
* http://www.dreamview.net/dv/new/index.asp

Κατηγορία:Ιρανοί επιστήμονες